**Štipendiá Master 2**

Francúzske veľvyslanectvo na Slovensku ponúka na rok **2016-2017** pre slovenských

študentov štipendiá na jednoročný študijný pobyt za účelom získania diplomu Master 2.

Uchádzači musia byť **minimálne vo 4. ročníku vysokoškolského štúdia** v čase podania

žiadosti o štipendium.

Záujemcovia o takéto pobyty môžu získať diplom :

* **Master « professionnel »:** štúdium zahŕňa výučbu a odbornú prax a má profesijné zameranie.
* **Master « recherche »:** štúdium zahŕňa teoretické vzdelávanie a končí obhajobou diplomovej práce. Predpokladá sa pokračovanie v doktorandskom štúdiu.

**Študijné odbory**

Tento druh štipendií sa týka **inžinierskych vied, prírodných vied, politických a ekonomických vied, humanitných a sociálnych vied.**

**Dĺžka pobytu**

**10 mesiacov**

**Obdobie**

**Školský rok 2016/2017** (od septembra alebo októbra 2016)

**Žiadosť**

* Žiadosti o štipendium s kompletnou dokumentáciou treba adresovať pani Martine Saganovej z Oddelenia pre spoluprácu a kultúrnu činnosť, najneskôr **do 29. februára 2016**
* Kandidáti, ktorých žiadosti prejdú prvým výberom, budú pozvaní na pohovor vo francúzskom jazyku, ktorý sa bude konať **v apríli 2016** v SAIA, v Bratislave.

* O výsledkoch pohovoru budú kandidáti informovaní v priebehu **mája 2016** a budú môcť vycestovať do Francúzska **najskôr v septembri 2016.**

***Platba školného***

*Niektoré Master programy sú spoplatnené, najmä na súkromných školách.*

*Štipendium nepokrýva automaticky tieto náklady, ale je možné ich uhradiť v prípade súhlasu výberovej komisie.*

***Poznámka k akceptačnému listu***

*Záujemca o Master 2 si musí sám vybrať francúzsku univerzitu a štúdium, ktoré chce absolvovať. Do pohovoru treba predložiť korešpondenciu s fr. univerzitou alebo predbežné potvrdenie o prijatí. Študenti môžu využiť rady a pomoc svojich slovenských učiteľov, ako aj oddelenia medzinárodných vzťahov svojej univerzity.*

***Poznámka k úrovni znalosti francúzštiny***

*Uchádzači o štúdium druhého ročníka Master programu musia ovládať francúzsky jazyk slovom i písmom minimálne na úrovni B2. Študent by mal zvládnuť v tomto jazyku predstaviť svoj študijný zámer a odpovedať na otázky členov komisie.*